Marta Fierro

Marta Fierro Mantecón, ezaguna Eme DJ izenez (Monforte de Lemos, León, 1982ko abuztuaren 15a) Disk jockey (DJ), idazle, blogari, ekoizle eta aktibista da, eta Espainiako DJ onenetakotzat hartu izan da behin baino gehiagotan.

 Bizitza 

 Lan ibilbidea 
1998 urtean hasi zuen bere ibilbide profesionala DJ gisa. 2006 urtean Intromúsicarekin kontratua sinatu zuen, eta Benicassimeko Nazioarteko Jaialdian (FIB) parte hartu zuen. Geroago, beste jaialdi batzuetan ere jardun du, Sonarren, adibidez.

Bere ibilbidean zehar gutxienez, lau EP ekoitzi ditu eta, besteak beste, Zahara, Dover, Vega, Love of Lesbian, Niños Mutantes, Varry Brava edo Miss Caffeina bezalako artisten abestiak nahastu ditu. David Guetta, 2ManyDJs, Roger Sánchez, Calvin Harris, Zombie Kids edo DJ Amable bezalako artistekin ere jardun du eta Madonna, Arcade Fire edo Vetusta Morlaren teloneroa izan da, besteak beste. Gainera, Espainian, Erresuma Batuan, Tunisian, Italian eta Bosnian jardun du, besteak beste, eta Costello Club eta Cosmic Nights delakoak sustatu ditu Madrilen.

2015 urtean Mamá, quiero ser DJ liburua argitaratu zuen eta 2021 urtean Cómo ser DJ. El manual 

2023 urtean Depresión en la cabina sortu zuen, osasun mentalaren eta musika ekoizleen lan prekarietatearen inguruko arazoak ikusarazteko proiektua, Espainian zehar hitzaldi eta jardunaldi ibiltariak antolatzen dituzte egoera horren inguruan hausnartzeko eta irtenbideak bilatzeko. Fierroren istorioa Menchu Estebanen Miedo al miedo dokumentalean kontatzen da.

Lesbiana aitortua, 2019 urtean, Cariño taldeko Kira Fumero eta Marta Talaveranorekin batera, It Gets Better España-ko saio batean parte hartu zuen, Ikusgarritasun Lesbikoaren Eguna zela eta, lesbianen inguruko mito eta estereotipoen inguruan hitz egiteko. 2025 urtean Vigoko lehenengo LBTIQ+ jaialdian parte hartu zuen ikusgarritasun lesbiko eta queer kontzeptuengatik, Athenea García, High Paw edo Meiga-i bezalako artistekin batera.

 Aintzatespenak 

 2010 urtean eta 2011 urtean, Rockdelux aldizkariak ematen duen DJ Nazional Onenaren saria irabazi zuen.
 2011n, Vicious Music Awards sarietan urteko Dj Errebelazio Nazionaletako bat izendatu zuten.
 2014an, Rockdeluxek Espainiako DJ Onena izendatu zuen berriro.
 2014an, Go Mag aldizkariak Espainiako 10 DJ onenen artean izendatu zuen.

 Erreferentziak 

 Kanpo estekak 
 Eme DJren webgune ofiziala

Kategoria:Monforte de Lemostarrak
Kategoria:Emakume DJak
Kategoria:Espainiako DJak
Kategoria:Emakume idazleak
Kategoria:XXI. mendeko idazleak
Kategoria:Emakume aktibistak
Kategoria:Emakume blogariak